Contingut

# Diagrama de tipus Columna i línia

Podeu triar un tipus de diagrama a la primera pàgina de l'Auxiliar de diagrames.

Per a accedir a aquesta ordre...

Trieu Insereix ▸ Diagrama...

Insereix un diagrama

## Columna i línia

Un diagrama de tipus Columna i línia és una combinació d'un diagrama de tipus Columna i un diagrama de tipus Línia.

Seleccioneu una de les variants

- Columnes i línies. Els rectangles de les sèries de dades de les columnes es dibuixen els uns al costat dels altres perquè en pugueu comparar els valors fàcilment.

- Columnes i línies apilades. Els rectangles de les sèries de dades de les columnes es dibuixen apilats els uns damunt dels altres, de manera que mitjançant l'alçada de la columna és possible visualitzar la suma dels valors de les dades.

Podeu inserir un segon eix Y triant Insereix ▸ Eixos després de finalitzar l'auxiliar.

## Per a indicar un interval de dades

Les columnes de l'extrem esquerre (o les files superiors) de l'interval de dades seleccionat proporcionen les dades que es mostren com a objectes de columna. La resta de columnes o files de l'interval de dades proporcionen les dades per als objectes de línia. Podeu canviar aquesta assignació des del diàleg Sèries de dades.

1. Seleccioneu l'interval de dades.

2. Feu clic a una de les opcions per a les sèries de dades en files o en columnes.

3. Comproveu si l'interval de dades té etiquetes a la primera fila, a la primera columna o a tots dos llocs.

## Organització de les sèries de dades

En el quadre de llista Sèries de dades podeu visualitzar una llista de totes les sèries de dades del diagrama actual.

Les sèries de dades de columna se situen a la part superior de la llista, mentre que les sèries de dades de línia se situen a la part inferior de la llista.

- Per organitzar les sèries de dades, seleccioneu una entrada de la llista.

- Feu clic a Afegeix per afegir una altra sèrie de dades sota l'entrada seleccionada. La nova sèrie de dades serà del mateix tipus que l'entrada seleccionada.

- Feu clic a Suprimeix per a suprimir l'entrada seleccionada de la llista Sèries de dades.

- Utilitzeu els botons de fletxa amunt i avall per moure l'entrada seleccionada cap amunt o cap avall a la llista. D'aquesta manera podeu convertir una sèrie de dades de columna en una sèrie de dades de llista i viceversa. Aquesta acció no canvia l'ordre a la taula de la font de dades, sinó que només modifica l'ordenació al diagrama.

## Edició de les sèries de dades

1. Feu clic a una entrada de la llista per a visualitzar-ne i editar-ne les propietats.

   En el quadre de llista Intervals de dades podeu visualitzar els noms de funció i els intervals de cel·les per als components de les sèries de dades.

2. Feu clic a una entrada i editeu-ne el contingut en el quadre de text inferior.

   L'etiqueta que hi ha al costat del quadre de text defineix la funció seleccionada actualment.

3. Introduïu l'interval o feu clic a Selecciona l'interval de dades per minimitzar el diàleg i seleccionar l'interval amb el ratolí.

L'interval per a una funció de dades, com ara els valors de les Y, no ha d'incloure una cel·la d'etiqueta.

## Edició de categories o etiquetes de dades

- Introduïu o seleccioneu un interval de cel·les que s'utilitzarà com a text per a les categories o les etiquetes de dades.

Els valors de l'interval Categories es mostraran com a etiquetes a l'eix X.

## Inserció d'elements del diagrama

Utilitzeu la pàgina Elements del diagrama de l'Auxiliar de diagrames per inserir qualsevol dels elements següents:

- Títols dels diagrames

- Llegenda

- Línies de la graella visibles

Si voleu inserir elements addicionals utilitzeu el menú Insereix del diagrama en mode d'edició, on podreu definir els elements següents:

- Eixos secundaris

- Graelles secundàries

- Etiquetes de dades

- Estadístiques, per exemple valors mitjans, barres d'error a les Y i línies de tendència

Per definir etiquetes de dades diferents per a cada sèrie de dades, utilitzeu el diàleg de propietats de les sèries de dades.

Temes relacionats

Inserció de diagrames

Auxiliar de diagrames - Tipus de diagrama

Auxiliar de diagrames - Interval de dades

Auxiliar de diagrames - Sèries de dades

Auxiliar de diagrames - Elements del diagrama